钦定古今图书集成/明伦汇编/氏族典/第456卷 > 《凌迪知万姓统谱》 > 季厚礼
## 钦定古今图书集成/明伦汇编/氏族典/第456卷 > 《凌迪知万姓统谱》 > 季厚礼

按《万姓统谱》：“厚礼无为人。晨昏奉亲，下气怡色。父母
终，俱庐墓三年，不食盐味。其子立，居厚礼丧，亦不食
肉，庐墓三年。母殁，又庐墓三年。”孙廷春于宣德间母
丧，结庐墓侧，茹蔬食粥，不食盐酱，三年犹一日，人谓
其一门纯孝云。